เรื่องร้องเรียน: บริเวณหน้า สนง เขตห้วยขวาง ทั้ง 2 ฝั่ง จะมีเส้นสีขาวบนพื้นถนน ที่ใช้ชะลอความเรว ฝั่งละ 3 จุด แต่ละตุดจะมีเส้นขาว เปนร่อง 5 เส้น  สภาพ น่าจะทรุดเสื่อมโทรม ขนาดวิ่งรถชะลอช้ามากๆ ยังสั่นสะเทือนแรง จนน่าจะต้องไปเปลี่ยนยางแท่นเครื่อง  ไม่รู้จนท ที่ทำงานตรงนั้น ทนได้อย่างไร ไม่แก้ไขปรับปรุง ปชชเดือดร้อน  ถ้าเปลี่ยนเปนลูกระนาดธรรมดา น่าจะดีกว่านี้
การดำเนินการของเจ้าหน้าที่: ต้องขออภัยในความเดือดร้อนของท่านด้วยครับ และขอเรียนท่านผู้ร้องให้ทราบครับ บริเวณดังกล่าว มีเครื่องหมายชะลอความเร็วบนพื้นทาง เพื่อเตือนให้ลดความเร็วเนื่องจากบริเวณดังกล่าวเป็นทางแยก เขตชุมชน ร้านค้า มีทางข้าม(ม้าลาย) และทางเข้าออกของสำนักงานเขตฯ ซึ่งมีจำนวนผู้ใช้รถใช้ถนน ทางข้าม และทางเท้าเป็นจำนวนมาก  และเครื่องหมายดังกล่าวมีสภาพการใช้งานได้ตามปกติ จัดทำขึ้นเพื่อป้องกันอุบัติเหตุที่อาจเกิดขึ้นได้ครับ
ความเห็นของผู้แจ้ง: เหมือนแก้ตัว ไม่ได้แก้ไข หมดหวัง
พื้นที่: แขวงห้วยขวาง เขตห้วยขวาง กรุงเทพมหานคร